Cálmán de Pándy

Cálmán István Edvard de Pándy (23. maaliskuuta 1908 Budapest – 4. heinäkuuta 1988 Tukholma) oli unkarilais-suomalainen kääntäjä, simultaanitulkki ja gastronomian asiantuntija, joka vietti suurimman osan elämästään Ruotsissa. == Varhainen elämä ja perhe == Cálmán de Pándy syntyi 23. maaliskuuta 1908 Budapestissa, Unkarissa. Hänen isänsä oli mielenterveyslääkäri, professori Kálmán Pándy (1868–1945) ja äitinsä suomenruotsalainen sairaanhoitaja Aino Hjelt (1881–1936), kemisti ja poliitikko Edvard Hjeltin tytär. Ainon sisko ja Calmanin täti oli taidemaalari ja kirjailija Esther Hjelt-Cajanus. Hänen veljensä oli 1930-luvulla Suomeen muuttanut maanviljelijä, Pohjois-Lapin asiantuntija ja matkailuvaikuttaja Paavo von Pandy. Cálmánin vanhemmat tapasivat Uppsalassa, Ruotsissa, vuonna 1903, missä he molemmat työskentelivät sairaalassa. He menivät naimisiin Helsingissä vuonna 1904 ja muuttivat pian sen jälkeen Unkariin, jossa Cálmán ja hänen neljä veljeään kasvoivat. Perhe kuitenkin vietti kesänsä usein Suomessa, erityisesti Tuusulanjärven ympäristössä äidin sukulaisten luona. Hippokrates 9. vuosikerta, 1992 Cálmán oppi veljiensä tavoin jo lapsena useita kieliä, kuten unkaria, romaniaa, ruotsia, englantia ja saksaa, ja hänen musikaalinen lahjakkuutensa ilmeni muun muassa pianon ja viulun soitossa. Svenska damtidning No 36: Språk är som musik, Fanny Mumsterhjelm Rocke, 1961, sidor 29, 62. Perheen sukunimi on esiintynyt kirjallisuudessa eri muodoissa, kuten Pándy, de Pándy ja von Pandy. Vuonna 1752 Arkkiherttuatar Maria Teresia myönsi perheelle aateliskirjeen,Magyarország családai, Nagy Iván, 1862, oldal 106-107 mikä mahdollisti predikaatin "de" tai "von" käytön sukunimen edessä. Vaikka aatelisarvot ja niihin liittyvät oikeudet lakkautettiin Unkarissa jo 1800-luvulla, aatelisen taustan merkitys säilyi pitkään unkarilaisten perheiden historiassa ja nimissä. List of Historical Surnames of the Hungarian Nobility / A magyar történelmi nemesség családneveinek listájaMagyar Nyelvőr, 114. évfolyam, 1990., Mizser Lajos: Megjegyzések a magyar családnévhez == Ura == Cálmán de Pándy suoritti kansantaloustieteen tohtorin tutkinnon Budapestin yliopistossa vuonna 1936 ja aloitti uransa diplomatian parissa toimien Unkarin lähetystösihteerinä Tukholmassa. Toisen maailmansodan ja Unkarin poliittisten muutosten myötä hän kuitenkin erosi virastaan ja asettui pysyvästi Tukholmaan vuonna 1937, jossa hän keskittyi kääntäjän ja tulkin työhön. de Pándysta tuli erittäin kysytty simultaanitulkki. Uusi Suomi 9.8.1988: Kuolleet: tohtori Cálmán de Pándy Hän hallitsi useita kieliä ja oli perehtynyt laajasti eri alojen terminologiaan. Tämä monipuolinen osaaminen teki hänestä arvostetun tulkin kansainvälisissä kongresseissa, joissa käsiteltiin aiheita lakitieteestä lihakauppiaiden konferensseihin. Hänen sanottiin pystyvän kääntämään vaativia puheita, kuten limerikkejä, säilyttäen riimit ja rytmin useilla kielillä – taito, joka herätti ihastusta kongressien osallistujissa. Svenska Damtidningenin artikkelissa vuonna 1961 Cálmán kuvaili tulkin työtä vaativana, mutta palkitsevana. Hän korosti, että onnistunut tulkkaus vaati paitsi kielitaitoa, myös syvällistä perehtymistä käsiteltävään aiheeseen. Hän vertasi kielten käyttöä musiikkiin, ja hänen mukaansa väärin valittu sana oli kuin väärä sävel musiikissa. Cálmán piti itseään kuitenkin enemmän kulttuurilähettiläänä kuin "elävänä tietosanakirjana". == Runous, kirjallisuus ja gastronomia == Cálmán de Pándy tunnettiin myös runouden harrastajana. sanomalehtileike Att samla dikt för nöjes skull, kirjoittaja E. Eng, 1976. Hän julkaisi vuonna 1976 antologian Diktarna skriver: fyrtiotre svenska diktare från Bo Bergman till Tomas Tranströmer, joka sisälsi 43 ruotsalaisen runoilijan suosikkirunot heidän itsensä valitsemana. Kirjassa vasemmalla sivulla on runon painettu versio ja oikealla sivulla runoilijan oma käsin kirjoitettu faksimile allekirjoituksineen. Antologiassa on mukana myös useita suomalaisia runoilijoita, kuten Gunnar Björling, Bo Carpelan, Jarl Hemmer ja Solveig von Schoultz. Cálmán aloitti runojen keräämisen jo 1930-luvulla ja työsti tätä projektia yli 45 vuoden ajan. Cálmán de Pándyn vaihtelevaan menneisyyteen kuuluu myös lyhytaikainen työ leprakeskuksessa Thaimaassa, johon hän viittaa vuonna 1974 julkaistussa kirjassaan Vackra vita silkeslandet – Thailand. Cálmán oli myös ruoanlaiton harrastaja ja gastronomian asiantuntija. Hän opetti ruoanlaittokursseja Tukholman vapaassa yliopistossa ja kirjoitti artikkeleita Gastronomisk Kalender -julkaisuun. Författare i Sverige med utländsk bakgrund, 2006. == Kuolema == Cálmán de Pándy kuoli 4. heinäkuuta 1988 Tukholmassa. == Julkaisut == * Vackra vita silkeslandet - Thailand. Tukholma: Rabén & Sjögren, 1974. ISBN 91-29-43315-0. * Diktarna skriver: fyrtiotre svenska diktare från Bo Bergman till Tomas Tranströmer. Tukholma: Trevi, 1976. ISBN 91-7160-190-2. * Gastronomisk Kalender: Matminnen Från Ungern Gastronomiska Akademien, 1968. == Ruotsinkielisiä käännöstöitä Författare i Sverige med utländsk bakgrund, 2006. == * Ungersk dikt i svensk tolkning / Av Cálmán Pándy och Hans-Eric Stenborg. Med 23 originalträsnitt av Pál Molnár-C. och litteraturhistoriska ingresser av János Lotz. - Stockholm, 1943. - (Stockholm. Stockholms högskola. Ungerska institutet. Publikationer. Ser. A ; 1. 1944), Ny utg. - Stockholm : Ungerska inst., 1944. - 181 s. - (Ungerska institutets publikationer ; A 1) * Fickó från slumkvarteren / teckningar av K. Frykstrand. - Stockholm : Svensk läraretidning, 1950. - 202 s. : ill. - (Barnbiblioteket Saga ; 246) - Alkuperäisteos: Fickó meg a többiek * Hass, Hans: Med kamera på havets botten. - Stockholm : Nordisk rotogravyr, 1955. - 150 s. : ill. - Alkuperäisteos: Ich fotografierte in den 7 Meeren * Németh, László: Som stenen faller / [översättning av Calman de Pandy, Kerstin Tovi, Alvar Zacke]. - Stockholm : Bonnier, 1968. - 380 s. - Alkuperäisteos: Iszony * Szabó, Magda: Lindarna. - Stockholm : Geber, 1970. - 191 s. - Alkuperäisteos: Katalin utca * Szabó, Magda: Familjefresken : [småstadsroman från Ungern]. - Stockholm : Geber, 1972. - 203 s. - ISBN 91-20-05020-8 - Alkuperäisteos: Freskó * Radó, Sándor: Moskva anropas : Den första dokumentära skildringen av ryskt spionage mot Tredje riket. Avslöjat av en av dess ungerska ledare. - Stockholm : Forum, 1972. - 329 s. - ISBN 91-37-05177-6 - Alkuperäisteos: Dora jelenti ... * Ottlik, Géza: Skola vid gränsen. - Stockholm : AWE/Geber, 1976. - 448 s. - ISBN 91-20-04717-7 - Alkuperäisteos: Iskola a határon * Vajda, Albert: De tolv mörka åren. - Stockholm : Rabén & Sjögren, 1977. - 254 s. - ISBN 91-29-50263-2 - Alkuperäisteos: Vakulástól látásig * På strövtåg i Florens / [foto: Peter Hassman ; sv. övers. och bearb.: Calman de Pándy]. - Stockholm : Bonnier, cop. 1979. - 120 s. : ill. - ISBN 91-0-043023-4 - Alkuperäisteos: Aria di Firenze * Petö, László: Det ändlösa tåget : requiem. - Arboga : Textab, 1984. - 168 s. - ISBN 91-85516-16-3 - Alkuperäisteos: A vegtelen menet == Lähteet == == Aiheesta muualla == * Författare i Sverige med utländsk bakgrund: Cálmán de Pándy, 2006 Luokka:Suomenunkarilaiset henkilöt Luokka:Unkarilaiset kirjailijat Luokka:Vuonna 1908 syntyneet Luokka:Vuonna 1988 kuolleet